# Cronfa Gymunedol y Loteri Genedlaethol / The National Lottery Community Fund

# PWYLLGOR CYMRU / WALES COMMITTEE

10 Mehefin 2024 / 10th June 2024

Teams

**Agenda**

**Yn bresennol:**

Simone Lowthe-Thomas Cadeirydd Pwyllgor Cymru

Nicola Russell-Brooks Aelod Pwyllgor Cymru

Gwenllian Lansdown Davies Aelod Pwyllgor Cymru

Fadhili Maghiya Aelod Pwyllgor Cymru

**Swyddogion**

John Rose Cronfa Gymunedol y Loteri Genedlaethol

Rob Roffe Cronfa Gymunedol y Loteri Genedlaethol

Andrew Owen Cronfa Gymunedol y Loteri Genedlaethol

Ruth Bates Cronfa Gymunedol y Loteri Genedlaethol

**Mynychwyr**

Lewis Brace Iechyd Cyhoeddus Cymru

Jo Peden Iechyd Cyhoeddus Cymru

Derek Walker Comisiynydd Cenedlaethau’r Dyfodol Cymru

Joe Redmond Cronfa Gymunedol y Loteri Genedlaethol

Lisa Tomos Cronfa Gymunedol y Loteri Genedlaethol

Flow Mascord Cronfa Gymunedol y Loteri Genedlaethol

Jess Hey Cronfa Gymunedol y Loteri Genedlaethol

Jay Calderisi Cronfa Gymunedol y Loteri Genedlaethol (Cofnodion)

1. **Croeso ac ymddiheuriadau**
	1. Croesawodd y Cadeirydd bawb i'r cyfarfod.
	2. Derbyniwyd ymddiheuriadau gan Trystan Pritchard a Kate Young.
2. **Adolygiad o gofnodion cyfarfod Pwyllgor Cymru a gynhaliwyd ar 12Mawrth 2024 (WBM 24.10)**
	1. Derbyniwyd y cofnodion fel cofnod cywir o'r trafodion.
3. **Materion a godwyd o’r cyfarfod blaenorol**
	1. Pwynt 9.5 - Rob Roffe a’r tîm Gwybodaeth a Dysgu wedi gwneud ymchwil bellach ar y 1000 diwrnod cyntaf. Gweler papur WBM 24.17
	2. Pwynt 13.1 – Canslwyd y diwrnodau strategaeth ym mis Ebrill gyda digwyddiad un diwrnod yn cymryd eu lle.
4. **Papurau drwy weithdrefn ysgrifenedig**
	1. n/a
5. **Datganiadau Buddiant**
	1. Ni dderbyniwyd unrhyw ddatganiadau.
6. **Diweddariad Portffolio Cymru (WBM 24.03)**

6.1. Rhoddodd swyddogion ddiweddariad am waith dros y 3 mis diwethaf a ddaeth i ben ar 1 Mehefin 2024. Ymhlith yr uchafbwyntiau roedd:

* + - Mae’r gyfradd llwyddiant ar gyfer Arian i Bawb wedi mynd i lawr i 47%, sy’n is na’r targed. Mae hyn o ganlyniad i gyfnod o gynnydd yn y cyfraddau ymgeisio, sydd bellach yn dechrau arafu.
		- Ers cyfarfod diwethaf Pwyllgor Cymru, rydym wedi ariannu 5 cais sy’n mynd i’r afael a’r argyfwng Costau Byw sy’n dod i gyfanswm o £191,806 gyda maint y grant yn £38,361 ar gyfartaledd.
		- Mae asesu ceisiadau Camau Cynaliadwy yn mynd rhagddo, gyda phenderfyniadau Cam 1 i gael eu gwneud ar 26 Gorffennaf.
		- Dangosodd yr arolwg boddhad cwsmer fod 87% o gwsmeriaid yn hapus iawn gyda’r gwasanaeth a gafwyd, sy’n uwch na’r targed corfforaethol o 80%.
		- Cyhoeddwyd adroddiad cryno’r ymgynghoriad ar Asedau Segur.
		- Mae Rob Roffe wedi bod yn arwain Prosiect Gwella Tystiolaeth ac Effaith sydd i’w gyhoeddi ym mis Ionawr.
		- Mae’r Gronfa wedi ei chrybwyll yn y cyfryngau 102 o weithiau, bu 88,000 o argraffiadau cyfryngau digidol, gan gynnwys 2,222 i bostiad oedd yn rhoi sylw i’r diwrnod staff blynyddol.
		- Mae’r cynllun corfforaethol a gyhoeddwyd ym mis Mai yn gosod amcanion clir, gyda’r DPA wedi eu diweddaru. Ar hyn o bryd, rydym mewn lle da i fodloni nifer o’r rhain.
		- Mae diweddariad Pawb a’i Le ar y trywydd cywir, ac mae’r gwaith sydd i ddod yn cynnwys hyfforddi staff i ddeall yr ymagwedd seiliedig ar degwch ac addasu gwaith allgymorth i dargedu ardaloedd dan anfantais.
	1. Gwnaeth y pwyllgor sylw ar botensial y Gronfa i rannu dysgu ynglŷn â themâu penodol a ellid eu hystyried mewn perthynas â digwyddiadau pen-blwydd yn 30 mlwydd oed. Awgrymodd swyddogion y gallem hyrwyddo mwy ar ein tudalen Insight (ar ôl yr etholiad) sydd ar gael yn y Saesneg <https://www.tnlcommunityfund.org.uk/insights> a’r Gymraeg <https://www.tnlcommunityfund.org.uk/welsh/insights>.
	2. Diolchodd y Pwyllgor i’r tîm am eu cyflwyniadau a dymunwyd yn dda i’r rhai sy’n ymadael, Awel a Lisa. Diolchwyd i’r tîm cyfathrebu am gynnal presenoldeb da yn y cyfryngau, yn enwedig ar y dudalen LinkedIn newydd.
1. **Penderfyniadau Cefnogi Syniadau Gwych (WBM 24.14)**

*Ymunodd Joe Redmond â’r cyfarfod.*

* 1. Ystyriodd y Pwyllgor gais ariannu gan yr ***Arts Active Trust*** a chytunwyd i ariannu swm o £290,875. Teimlwyd fod y syniad yn un arloesol, er y byddai rhagor o dystiolaeth o’u hymgynghori gyda phobl ifanc wedi cryfhau’r cais ymhellach. Dylai’r mudiad archwilio eu hymagwedd partneriaeth ac ystyried eu camau nesaf ar ôl meithrin sgiliau’r garfan. Dylid dadansoddi canlyniadau’r prosiect ar gyfer dysgu i’r dyfodol.

*Gadawodd Joe Redmond y cyfarfod.*

1. **Mynd i’r afael ag angen drwy Bortffolio Cymru (WBM 24.15)**
	1. Gwahoddwyd Pwyllgor Cymru i:
		* Nodi’r datblygiadau ar draws y Gronfa wrth fynd i’r afael ag angen
		* Ystyried y ffactorau y gallent eu hystyried wrth ddiffinio ymagwedd seiliedig ar degwch wrth fynd i’r afael ag angen (paragraff 8.4)
		* Mynegi ei safbwyntiau o ran sut y dylid ystyried angen trwy Arian i Bawb y Loteri Genedlaethol (paragraff 9.3)
		* Mynegi ei safbwyntiau ar sut y dylid ystyried angen fel rhan o’r asesu a gwneud penderfyniad (paragraff 9.8)
		* Nodi y dylem ystyried cyrhaeddiad daearyddol ceisiadau Pawb a’i Le fel rhan o wneud penderfyniad (paragraff 9.9)
		* Nodi a thrafod goblygiadau angen mewn perthynas â gweithio rhanbarthol (adran 10).
	2. Trafododd y Pwyllgor sut mae angen yn cael ei ystyried a rôl Mynegai Amddifadedd Lluosog Cymru (MALIC). Cytunwyd, er bod MALIC yn rhoi cipolwg hanfodol o gymunedau, y dylem gymryd ymagwedd fwy manwl gywir ac ystyried croestoriadedd, gan ddefnyddio parthau unigol lle bo’n berthnasol, er enghraifft mewn ardaloedd gwledig, lle nad yw gwasanaethau sylfaenol ar gael o bosibl. Cytunodd y Pwyllgor y byddai fframwaith o ffynonellau data gwahanol yn ein helpu i amlinellu anghenion cymunedau ac yn sail i’n hasesiadau.
	3. Awgrymodd aelodau o’r Pwyllgor y gallai fod yn ddefnyddiol i dargedau lleoliadau yn seiliedig ar ddangosyddion sy’n gysylltiedig â’n DPAau; awgrymwyd hefyd y byddai taclo anghyfiawnder cymdeithasol, yn ogystal â thlodi, yn gallu bod yn fuddiol. Dylem hefyd fod yn ymwybodol y gall canlyniadau problem gael eu teimlo mewn un lle, ond fod gwraidd y broblem yn rhywle arall, a dylem ystyried y trosglwyddiad hwn wrth ystyried angen.
	4. Cytunodd y Pwyllgor y byddai bod yn rhy ragnodol o ran gofynion yn cyfyngu, gan y gall hyn lesteirio arloesi. Dylid parhau i roi’r cyfle i ymgeiswyr grantiau ddiffinio’u hanghenion eu hunain, ac mae parhau i ganolbwyntio ar ddull sy’n seiliedig ar gryfderau yn bwysig.
	5. Cytunodd y Pwyllgor na ddylai ceisiadau grant ddod i’r pwyllgor grantiau oni bai eu bod wedi arddangos eu hymrwymiad i ymagwedd seiliedig ar degwch yn ddigonol, er cydnabuwyd y gall hyn gymryd amser ac y byddai canllawiau clir ar ein gofynion yn angenrheidiol.

**GWEITHREDU:** Rob Roffe i fynd â safbwyntiau’r Pwyllgor i arweinydd y prosiect i fwydo i mewn i’r prosiect.

1. **Effaith a dysgu Dyfodol Gwledig a Buddsoddi Lleol (WBM 24.16)**

*Ymunodd Lisa Tomos â’r cyfarfod.*

* 1. Gwahoddwyd Pwyllgor Cymru i nodi a thrafod canfyddiadau’r adolygiad o effaith ym maes datblygiad cymunedol.
	2. Nododd y Pwyllgor fod y ddwy raglen yn cymryd ymagwedd seiliedig ar asedau ac yn ceisio cynyddu capasiti. Y dystiolaeth fod capasiti lleol sy’n bodoli eisoes yn allweddol ac amlygu pwysigrwydd yr ymagwedd seiliedig ar gryfder. Ystyriodd y Pwyllgor natur y capasiti sy’n bodoli eisoes gan nodi y ceir ‘angorau’ cymunedol yn aml, sy’n cymryd y rôl o gynghori a chydlynu’r gymuned.
	3. Cadarnhaodd y papur hefyd bod ymagwedd hirdymor yn hollbwysig mewn datblygiad cymunedol.
	4. Trafododd y Pwyllgor sut mae prosiectau’n cynnal cyfradd dda o ddatblygiad cymunedol dros gyfnod hirach, a rôl gweithwyr datblygu. Gellid gweld gweithwyr datblygu proffesiynol, cyflogedig / cydlynwyr lle fel buddsoddiad cymdeithasol sy’n werth ei wneud i alluogi cymunedau gweithgar, hapus, mwy hunangynhaliol a gwydn. Fodd bynnag, mae cael gweithiwr cyflogedig yn y rôl hon yn gallu llesteirio cymunedau rhag cymryd yr awenau eu hunain os caiff ei weithredu’n anghywir. Mae hyn hefyd yn dibynnu ar y gweithiwr datblygu cymunedol, a’u gallu i alluogi a grymuso eraill i gymryd yr awenau. Nodwyd hefyd bod llawer o dystiolaeth yn awgrymu fod cymuned yn colli diddordeb pan fo gweithiwr cyflogedig yn tynnu allan, yn enwedig pan fônt wedi bod yn chwarae rhan weithgar iawn.

*Gadawodd Lisa Tomos y cyfarfod.*

1. **Caffael a Dyletswydd Economaidd-Gymdeithasol**

*Ymunodd Lewis Brace a Dr Jo Peden â’r cyfarfod.*

* 1. Cyflwynodd Lewis Brace a Dr Jo Peden drosolwg o sut mae Iechyd Cyhoeddus Cymru yn gweithredu’r Ddyletswydd Economaidd-Gymdeithasol (SED).
	2. Diolchodd y Pwyllgor i Lewis a Jo am eu cyflwyniad a nodwyd gan ein bod yn ceisio cymryd ymagwedd seiliedig ar degwch fel rhan o’n strategaeth newydd, y byddai’n fuddiol gweld sut y gallai’r Gronfa weithio gydag Iechyd Cyhoeddus Cymru i ddeall goblygiadau SED. Rhai pwyntiau i’w hystyried oedd:
		+ A yw’n gyfrifoldeb ar y Gronfa i gymhwyso SED, neu’r deiliad grant?
		+ A yw’n berthnasol i grantiau mwy yn unig?
		+ A yw’n ddyletswydd ar y Gronfa i gyfeirio pobl at adnoddau SED?
		+ A yw’n ymarferol i gynnwys ystyriaeth o SED yn y meini prawf grant?

*Gadawodd Lewis Brace a Dr Jo Peden y cyfarfod.*

1. **Comisiynydd Llesiant Cenedlaethau’r Dyfodol:- Cymru Can**

*Ymunodd Derek Walker â’r cyfarfod.*

* 1. Cyflwynodd Derek Walker nodau a meysydd ffocws strategaeth Cymru Can Comisiynydd Llesiant Cenedlaethau’r Dyfodol.
	2. Myfyriodd y pwyllgor ar sut y gall y Gronfa integreiddio mwy o ystyriaeth o’r nodau hynny yn ein gwaith.
	3. Nododd y Pwyllgor ei bod yn her canolbwyntio ar feini prawf grantiau a sicrhau fod ariannu yn cyfrannu i’n nodau fel sefydliad, wrth osgoi gosod gofynion gormodol ar ymgeiswyr.

*Gadawodd Derek Walker y cyfarfod.*

1. **Cynigion cychwynnol cynllun strategol plant (WBM 24.17)**

*Ymunodd Flow Mascord â’r cyfarfod.*

* 1. Cyflwynodd y swyddogion y papur a gofynnwyd i Bwyllgor Cymru benderfynu ar argymhellion mewn perthynas â’r materion canlynol sydd heb eu datrys:
		+ Y rôl y dylai’r amgylched naturiol ei chwarae yn y cynllun hwn yn sgil ymchwil bellach a wnaed ers cyfarfod diwethaf y Pwyllgor (Paragraffau 4.10 – 4.11)
		+ Yr ystod oedran y dylai’r cynllun ei dargedu (Paragraffau 7.2 – 7.6)
		+ Yr ymagwedd y dylai’r cynllun ei chymryd wrth fynd i’r afael ag angen (Adrannau 7.8 to 7.12).
	2. Trafododd y Pwyllgor yr ystodau oedran a nodwyd bod yr oedran y mae plant yn dechrau’r ysgol yn amrywio o bedair i bump, yn dibynnu ar yr awdurdod lleol. Cytunodd y Pwyllgor y dylai’r ystod oedran i ganolbwyntio arno gwmpasu'r cyfnod cyn geni i hyd at bum mlwydd oed yn fras.
	3. Cytunodd y Pwyllgor hefyd y dylai’r cyswllt rhwng yr amgylchedd a llesiant fod yn ganolbwynt yr holl gynllun, nid dim ond y grŵp oedran hŷn, fel y cynigwyd. Nododd y Pwyllgor fod y pwyntiau canlynol yn bwysig iawn:
		+ Dylid ystyried yn ofalus sut rydym yn strwythuro gwerthusiad prosiectau er mwyn sefydlu sylfaen o dystiolaeth o’r DU.
		+ Dylem roi canllawiau heb ddiffinio yn rhy gaeth beth yw ‘natur’ neu ‘amgylchedd naturiol’ gan fod hyn yn amrywio rhwng cymunedau.
		+ Teimlwyd bod cyd-gynhyrchu prosiectau’n bwysig iawn, sy’n golygu ymgysylltu â phlant ifanc iawn. Nodwyd fod y Comisiynydd Plant wedi datblygu adnoddau er mwyn ymgysylltu â’r grŵp oedran hwn.
	4. Cododd y Pwyllgor y cwestiynau canlynol i’w ystyried ymhellach:
		+ A fyddwn angen partneriaid profiadol neu ddarparu cefnogaeth i brosiectau?
		+ A fyddwn yn canolbwyntio ar fynediad lleol / datblygu asedau a/neu a fyddwn yn cefnogi cludo plant i leoliadau gwahanol?
		+ Pa fath o ddull partneriaeth ydym ni’n chwilio amdano?

**GWEITHREDU**: Rob Roffe a’r Tîm Gwybodaeth a Dysgu i ddarparu mwy o ymchwil ar y pwnc hwn

*Gadawodd Flow Mascord y cyfarfod.*

1. **Cynllun gwaith ar gyfer y dyfodol (WBM 24.18)**
	1. Mae diwrnodau strategaeth y Pwyllgor wedi eu trefnu ar gyfer y 6/7 Tachwedd ond gellir adolygu’r dyddiadau hyn os ydynt yn rhy agos i ddyddiadau cyfarfodydd eraill ym mis Tachwedd sydd wedi eu cadarnhau.
	2. Awgrymodd y Pwyllgor wahodd Dr. Lindsay Cordery-Bruce (Prif Weithredwr CGGC) fel siaradwr allanol i gyfarfod yn y dyfodol.

**GWEITHREDU**: John Rose i grybwyll y cais hwn yn ei sgwrs nesaf â Dr Cordery-Bruce.

1. **Adborth o Gyfarfodydd Corfforaethol**

14.1 Bwrdd y DU

* + - Roedd cyfarfod diwethaf y Bwrdd ym mis Mawrth a chytunwyd y byddai’r cadeirydd dros dro, Paul Sweeney, yn parhau am gyfnod byr, oherwydd cyfnod yr etholiad.
		- Trafodwyd y cynllun corfforaethol a’r DPA, yn ogystal â gweithredu’r strategaeth. Rydym ar y trywydd cywir o ran y cynllun i’r dyfodol.
		- Mae ‘dashfwrdd pobl’ yn cael ei ddatblygu i arddangos sgiliau a bylchau mewn hyfforddiant.
		- Edrychodd y Pwyllgor Archwilio a Risg ar ddadansoddiad manwl o incwm a seibr-ddiogelwch i adnabod risgiau.
		- Mae’r cynllun gwaith ar gyfer y dyfodol o ran archwiliad mewnol yn gwneud cynnydd.
		- Mae’r rhaglen Cronfa Gweithredu Hinsawdd eisoes wedi dynodi £94 miliwn o’r gyllideb o flaen yr amserlen.
		- Mae galw mawr ar y Gronfa Natur a Hinsawdd. Mae dau o’r ymgeiswyr llwyddiannus wedi eu lleoli yng Nghymru.
		- Bydd cyfarfod nesaf y Bwrdd yn Belfast ar 26-27 Mehefin.

14.2 Pwyllgor Ariannu'r DU

* Byddent yn cyfarfod nesaf ar 4 Gorffennaf.
	1. Panel Ariannu'r DU
* Rhoddodd Nicola Russell-Brooks ddiweddariad ar Banel Ariannu’r DU, sy’n edrych ar geisiadau ledled y DU er mwyn cynyddu eu graddfa. Dyfarnwyd £4.8 miliwn a bydd un prosiect - Active Community Networks – yn cynnwys Cymru. Maent yn ymgysylltu ag arweinwyr llawr gwlad i hyrwyddo llais pobl ifanc.
* Cafwyd trafodaeth ynglŷn ag a ddylai ymgeiswyr fodloni pob un o’r tair nod fel nod cynradd neu eilaidd – cytunwyd y dylent i gyd fod yn nodau cynradd.
* Dosbarthwyd awgrymiadau defnyddiol ar asesu ceisiadau dros £10 miliwn gan Nicola Russell-Brooks.
1. **Unrhyw fusnes arall**
	1. Diolchodd y Cadeirydd i bawb am eu presenoldeb.